钦定古今图书集成/明伦汇编/闺媛典/第073卷 > 李伯昭妻陈氏〈梦麒妻吴氏施氏何景昇妻附〉
## 钦定古今图书集成/明伦汇编/闺媛典/第073卷 > 李伯昭妻陈氏〈梦麒妻吴氏施氏何景昇妻附〉

按《广州府志》：“陈氏，李伯昭妻，南海人。丙戌之变，与长
子梦麒妇吴氏、长女何景昇妻同居省，恐被辱，同时
死。麒苦未嗣，续娶施氏甫三年，年二十七。庚寅，复值
兵燹，施惧投井，兵见而拽之，施力扳井围，兵愤杀之。”